Strokovni aktiv profesoric slovenščine Gimnazije Šentvid

Šolsko leto 2016/17

**OCENJEVANJE ZNANJE PRI PREDMETU SLOVENŠČINA**

A. **OBLIKE IN NAČINI OCENJEVANJA ZNANJA**

1., 2. IN 3. LETNIK

V šolskem letu načrtujemo do šestih pisnih izdelkov: dve ali tri kontrolne naloge in dve ali tri šolske naloge (1. in 2. letnik: doživljajski/literarni spis ali tvorba besedilne vrste; 3. letnik razpravljalni ali interpretativni esej).

4. LETNIK

V šolskem letu načrtujemo do sedem pisnih izdelkov: do štiri kontrolne naloge in do tri šolske naloge (razpravljalni ali interpretativni esej).

Število kontrolnih in šolskih nalog določi vsaka profesorica v svoji letni tematski pripravi.

V posameznem ocenjevalnem obdobju pridobimo najmanj eno oceno iz pisne naloge, tj. šolske ali kontrolne naloge.

Profesorica najpozneje 14 dni po začetku ocenjevalnega obdobja določi datume pisnega ocenjevanja, z načrtom seznani oddelek in roke vpiše v dnevnik. Pred pisnim ocenjevanjem načrtuje tudi preverjanje znanja. Napovedanih datumov ne spreminja.

V šolskem letu dijak pridobi najmanj eno oceno iz ustnega spraševanja in eno oceno iz govornega nastopa. Vsebino spraševanja, način napovedovanja spraševanja in način spraševanja določi vsaka profesorica ter o tem seznani dijake in strokovni aktiv.

V vsakem ocenjevalnem obdobju mora biti dijak ocenjen najmanj dvakrat, od tega mora biti ena ocena pridobljena s celovitim pisnim ocenjevanjem.

Ocene lahko pridobimo iz:

* pisnih izdelkov (kontrolna naloga, šolska naloga, domača naloga, pisni izdelek na temo domačega branja);
* ustnega spraševanja, govornega nastopa, predstavitve domačega branja, interpretativnega branja.

B. **MERILA OCENJEVANJA ZNANJA**

Kontrolna naloga mora vsebovati: rubriko za ime in priimek dijaka/dijakinje, oddelek, datum, vsebino (snov oz. temo kontrolne naloge), skupno možno število točk, doseženo število točk, točkovno vrednost posameznih nalog, meje za ocene (merila oz. kriterij) in opozorilo, naj bodo pri zapisovanju odgovorov pozorni na jezikovno pravilnost.

Kriterij ocenjevanja za pisne izdelke:

50−63 % zadostno (2)

64−77 % dobro (3)

78−89 % prav dobro (4)

90−100% odlično (5)

V kontrolni nalogi ni polovičnih točk.

V kontrolni nalogi lahko ocenjujemo tudi jezikovno pravilnost odgovorov. Jezikovna pravilnost pomeni do 10 % točk.

Kontrolno nalogo lahko pišemo iz snovi jezika ali književnosti.

Pri pisanju spisa oz. eseja dijak dobi list, ki vsebuje rubriko za ime in priimek dijaka/dijakinje, oddelek, datum, naslov spisa/eseja in izhodiščne vsebinske smernice za pisanje (navodila). Profesorica dijake seznani z opisniki ocenjevanja. Ocenjevanje spisa v 1. in 2. letniku je celostno (holistično). V 3. in 4. letniku esej ocenjujemo celostno (holistično) ali analitično (točkovno) oziroma kombinacija obojega (po merilih, določenih v katalogu znanja).

Profesorica dijakom predstavi opisne kriterije za ustne odgovore in opisne kriterije za govorni nastop.

Dijak doseže minimalne standarde, če so vse ocene celovitega sprotnega ocenjevanja (kontrolna naloga, šolska naloga in ustno spraševanje snovi) ob koncu ocenjevalnega obdobja pozitivne. Standardi znanja so določeni z učnim načrtom.

Če dijak dobi pri ocenjevanju znanja negativno oceno, profesorica presodi o dijakovem ponovnem pisanju ali ustnem odgovarjanju (tj. popravljanju ocene), ki poteka znotraj ocenjevalnega obdobja.

O popravljanju ocene po zaključenem ocenjevalnem obdobju je dijak obveščen takoj na začetku drugega ocenjevalnega obdobja oz. že prej, če je to mogoče. Negativno oceno iz kontrolne naloge popravlja v 14 dneh po končanem ocenjevalnem obdobju (datum določi šola), o popravljanju negativne ocene iz šolske naloge in ustnega spraševanja presodi profesorica in se o datumu dogovori z dijakom.

C. **OPISNIKI**

Profesorica dijake seznani z opisniki za literarni spis v 1. in 2. letniku, za esej v 3. in 4. letniku, z opisniki za ustno ocenjevanje ter za govorni nastop.

Pravila o *ocenjevanju pri predmetu slovenščina* so bila sprejeta na sestanku aktiva profesoric slovenščine 23. 8. 2016.